**ประกาศ**

**นโยบายไม่ใช้แรงงานเด็ก**

***มุ่งมั่นที่จะไม่ยอมรับการใช้แรงงานเด็กอย่างเด็ดขาด***

บริษัทฯ จะไม่ยอมรับการใช้แรงงานเด็กในทุกรูปแบบ ซึ่งก็คือ “งานที่ไม่เหมาะสมกับอายุเด็ก ที่ส่งผลกระทบต่อการศึกษาและ/หรือก่อให้เกิดอันตรายต่อสุขภาพของเด็ก หรือศีลธรรม”[[1]](#footnote-1) บริษัทฯ ตระหนักดีว่าอนุสัญญาระหว่างประเทศห้ามอย่างเคร่งครัดในการสรรหาและจ้างงานเด็ก ในที่นี้หมายถึงเด็กที่มีอายุต่ำกว่า  
15 ปี และอายุขั้นต่ำสำหรับงานทุกประเภทที่เป็นอันตรายต่อสุขภาพ ความปลอดภัยและศีลธรรมของเด็ก  
ในที่นี้หมายถึง เด็กที่มีอายุตั้งแต่ 18 ปีขึ้นไป[[2]](#footnote-2)

บริษัทฯ ยืนยันจะปฏิบัติอย่างเข้มงวดกับนโยบายนี้[[3]](#footnote-3) เพื่อขจัดการใช้แรงงานเด็กรูปแบบที่เลวร้ายที่สุดรวมถึงในทุกรูปแบบ การบังคับใช้แรงงานแทนการชำระหนี้ แรงงานทาส สัญญาผูกมัด หรือการบังคับใช้แรงงานโดยไม่สมัครใจ การแสวงหาผลประโยชน์ทางเพศในรูปแบบต่าง ๆ จากเด็ก การจัดหาหรือใช้เด็กทำงานที่ผิดกฎหมาย โดยเฉพาะอย่างยิ่งการผลิตและการค้ายาเสพติด

บริษัทฯ เข้าใจถึงอนุสัญญาแรงงานระหว่างประเทศ ให้รัฐบาลกำหนดกำหนดอายุแรงงานขั้นต่ำคือ 16 ปี ที่สามารถทำงานได้ หากงานนั้นไม่ส่งผลกระทบต่อสุขภาพ ความปลอดภัย และศีลธรรม และให้การคุ้มครองอย่างเต็มที่และให้การฝึกอบรมเฉพาะอย่างเพียงพอ[[4]](#footnote-4) ในภาคอุตสาหกรรมอื่นสามารถใช้แรงงานผู้เยาว์ได้ แต่ในสวนของภาคอุตสาหกรรมประมง กฎหมายกำหนดไว้ว่า “ห้ามใช้แรงงานที่มีอายุต่ำกว่า 18 ปี” [[5]](#footnote-5)

บริษัทฯ ตระหนักถึงความสำคัญและมุ่งมั่นที่จะเคารพสิทธิมนุษยชนโดยเฉพาะอย่างยิ่งสิทธิของเด็กโดยเฉพาะผู้หญิงและเด็กผู้หญิงที่จะได้รับการศึกษา มีศักดิ์ศรี การพัฒนาศักยภาพทางร่างกายและจิตใจ  
อย่างเต็มรูปแบบ เพื่อความเป็นอยู่ที่ดีในสภาพแวดล้อมที่พร้อมจะปกป้องและสนับสนุนพวกเขา และตระหนักดีว่าแรงงานเด็กเป็นวัฏจักรของความยากจนในพื้นที่ชนบทและในเมือง โดยบังคับให้เด็กทำงานและเวลาที่ไม่เหมาะสมทำให้พวกเขาไม่มีโอกาสได้เข้าถึงการศึกษาและพัฒนาทักษะซึ่งอาจขัดขวางโอกาสในการเข้าถึงงานที่มีคุณค่า  
และโอกาสการจ้างงานที่มีประสิทธิผลต่อชีวิตในภายหลัง

อันตรายที่เกิดกับเด็กย่อมส่งผลกระทบต่อครอบครัว ชุมชนและภาคอุตสาหกรรมที่ต้องการแรงงาน  
ที่มีความกระตือรือร้นและมีทักษะอย่างหลีกเลี่ยงไม่ได้ ดังนั้นบริษัทฯ จึงเลือกที่จะยืนหยัดต่อสู้กับการใช้แรงงานเด็กทุกรูปแบบ โดยตระหนักว่าการกระทำเช่นนั้นเป็นอันตรายต่อพนักงานทุกคน ผู้มีส่วนได้ส่วนเสียที่เปราะบางโดยเฉพาะผู้หญิงและเด็กผู้หญิง โดยตัดโอกาสในการศึกษาพัฒนาทักษะชีวิต การป้องกัน ความปลอดภัย ที่จะช่วยให้พวกเขาสามารถพัฒนาศักยภาพและเติบโตขึ้นมาในฐานะผู้ใหญ่ที่มีคุณภาพและสามารถเข้าถึงงานที่มีคุณค่า รายได้ที่เหมาะสม และยกระดับคุณภาพชีวิตให้ดียิ่งขึ้น นอกจากนี้ บริษัทฯ จะไม่ยอมให้การใช้แรงงานเด็ก  
สร้างวงจรของความยากจนซึ่งนำไปสู่ภาระหนี้ การสูญเสียอิสรภาพ ภาระจำยอมโดยไม่สมัครใจ แรงงานบังคับ การละเมิดทางร่างกายและจิตใจที่อาจทำให้เกิดความเสียหายชั่วคราวหรือถาวรต่อชีวิตของเด็กครอบครัว  
และชุมชน

***การนำไปใช้และขอบเขต***

บริษัทฯ และพนักงานทุกคนจะ

* ไม่เข้าไปมีส่วนร่วมในการใช้แรงงานเด็กในทุกรูปแบบ รวมถึงไม่สนับสนุนหรือส่งเสริมการกระทำเหล่านี้ทั้งโดยทางตรงและทางอ้อม
* ไม่ทำธุรกิจกับองค์กรหรือคู่ค้าใด ๆ ที่มีส่วนเกี่ยวข้อง หรือต้องสงสัย ในการใช้แรงงานเด็ก  
  หรือถูกกล่าวหาว่าจะใช้ หรือ ได้ใช้แรงงานบังคับ การบังคับใช้แรงงานแทนการชำระหนี้ หรือแรงงานทาส ในการดำเนินงานหรือห่วงโซ่อุปทาน
* ไม่ซื้อสินค้าหรือบริการจากผู้จำหน่าย ผู้รับจ้างช่วง ผู้ให้บริการ นายหน้า บริษัทจัดหาแรงงาน  
  ที่อาจมีส่วนเกี่ยวข้องกับการบังคับใช้แรงงานใด ๆ การบังคับใช้แรงงานแทนการชำระหนี้ แรงงานทาส
* ไม่ซื้อสินค้าหรือบริการจากผู้จำหน่าย ผู้รับจ้างช่วง ผู้ให้บริการ นายหน้า ตัวแทน บริษัทจัดหาแรงงาน ที่อาจมีส่วนเกี่ยวข้องกับการกระทำใด ๆ ที่ขัดต่อศีลธรรมและผิดกฎหมายตามที่กล่าวในข้างต้น
* ไม่ใช้ความรุนแรง การข่มขู่ การล่วงละเมิดทางร่างกาย ทางจิตใจ หรือบังคับใช้แรงงาน  
  เป็นมาตรการลงโทษหรือตักเตือนพนักงานที่รายงานการใช้แรงงานเด็ก หรือแสดงความเห็น  
  หรือพูดคุยกับพนักงานคนอื่น ทั้งยังไม่ใช้เป็นหนทางในการเลือกปฏิบัติในรูปแบบอื่น ๆ ด้วย[[6]](#footnote-6)

บริษัทฯ คาดหวังให้ผู้มีส่วนได้ส่วนเสียของบริษัทฯ ได้แก่ ผู้ถือหุ้น ผู้จัดการ และพนักงานทุกคน ปฏิบัติตามมาตรการที่เข้มงวดที่สุดในการไม่ยุ่งเกี่ยวและไม่สนับสนุนการละเมิดนโยบายนี้ตลอดเวลาที่ปฏิบัติงาน  
และนอกเวลางาน ในทำนองเดียวกัน บริษัทฯ คาดหวังว่าผู้มีส่วนได้ส่วนเสียภายนอกทั้งหมด ได้แก่ ผู้จำหน่าย ผู้รับจ้างเหมาช่วง นายหน้า โดยเฉพาะบริษัทจัดหาแรงงาน ผู้ประกอบการหรือชุมชนรอบ ๆ บริษัทฯ ปฏิบัติตามนโยบายไม่ใช้แรงงานเด็ก บริษัทฯ คาดหวังว่าผู้มีส่วนได้ส่วนเสียทั้งหมดจะรักษามาตรฐานระดับสูงสุดด้วยความรับผิดชอบและโปร่งใส

***ความรับผิดชอบในการปฏิบัติและแก้ไขปัญหาความไม่เท่าเทียมที่อาจเกิดขึ้น***

บริษัทฯ ตระหนักถึงผู้มีส่วนได้ส่วนเสียที่เปราะบาง เช่น แรงงานข้ามชาติ ผู้หญิงและบุตรของพวกเขา  
หญิงตั้งครรภ์ ผู้พิการ และสำหรับแรงงานเด็ก โดยเฉพาะผู้หญิงและเด็กผู้หญิง บริษัทฯ มุ่งมั่นที่จะให้การพิจารณากลุ่มคนเหล่านี้เป็นพิเศษ และจัดหาทรัพยากรให้สอดคล้องกับค่านิยมและตามศักยภาพของบริษัทฯ การปฏิบัติตามนโยบายนี้จะดำเนินการตามแนวทางขั้นตอนการดำเนินการตามนโยบายที่สร้างความตระหนัก เพิ่มการป้องกัน สร้างการรับรู้ การรายงานข้อมูลที่เป็นความลับ และการปกป้องผู้แจ้งเบาะแส จัดให้มีช่องทางการร้องเรียน  
ร้องทุกข์ และทางเลือกในการแก้ไข มีการตรวจสอบและทำให้แน่ใจว่ากลยุทธ์ทั้งหมดเหล่านี้สามารถจัดการปัญหา  
ด้านความไม่เท่าเทียมที่อาจเกิดขึ้นได้อย่างเป็นระบบ รวมถึงสนับสนุนความพยายามในการดำเนินการตามนโยบายไม่ใช้แรงงานเด็ก ซึ่งสามารถลด จำกัด และป้องกันความเสี่ยงด้านแรงงานของผู้มีส่วนได้ส่วนได้เสียทุกคน  
รวมถึงแรงงานที่เปราะบาง

**นโยบายนี้ถูกประกาศและมีผลบังคับใช้ตั้งแต่วันที่……………………………………………**

**จึงเรียนมาเพื่อโปรดทราบโดยทั่วกัน**

**.....................................**

**( )**

**กรรมการผู้จัดการ**

1. อนุสัญญาฉบับที่ 138 ว่าด้วยอายุขั้นต่ำที่ให้จ้างงานได้ มาตรา 2.3 [↑](#footnote-ref-1)
2. อนุสัญญาฉบับที่ 138 ว่าด้วยอายุขั้นต่ำที่ให้จ้างงานได้ มาตรา 3.1 [↑](#footnote-ref-2)
3. อนุสัญญาฉบับที่ 182 ว่าด้วยการขจัดปัญหาการใช้แรงงาน เด็กในรูปแบบที่เลวร้าย มาตรา 3 [↑](#footnote-ref-3)
4. อนุสัญญาฉบับที่ 138 ว่าด้วยอายุขั้นต่ำที่ให้จ้างงานได้ มาตรา 3.3 [↑](#footnote-ref-4)
5. กฎกระทรวง กำหนดสถานที่ที่ห้ามนายจ้าง ให้ลูกจ้างซึ่งเป็นเด็กอายุต่ำกว่าสิบแปดปีทำงาน พ.ศ. ๒๕๕๙ (2016) [↑](#footnote-ref-5)
6. อนุสัญญาฉบับที่ 105 ว่าด้วยการยกเลิกการใช้แรงงานบังคับ [↑](#footnote-ref-6)